JohanHeinsen/ENO huggingface dataset:
Viborger Samler, 1844-04-09
J Overhuset fremlagde Lord Aberdeen den med China afsluttede Supplementar-Tractat, hvorhos han bemærkede, at Aabningen af de 4 nordlige chinesiske Havne - en af Betingelserne i Fredstractaten – allerede nu berettigede til de gunstigste Resultater for den britiske Handel. Sir Henry Pottinger roste han i stærke Udtryk. Da Lord Beaumont besværede sig over, at den russiske Handel i Levanten beskyttedes utilbørlig meget, erklærede Lord Aberdeen, at den britiske Regjering rettede sine ivrigste Bestræbelser derhen: at skaffe den britiske Handel i Levanten de samme Fordele, som de meest begunstigede Nationer nøde.
Viborger Samler, 1844-04-09
Den 29de Marts erholdt Jndenrigsministeren, Sir James Graham, Tilladelse til at indbringe en ny Facto ry-Bill, efterat et af Duncombe stillet Amendement, hvorved Huset skulde forpligte sig til at opretholde sit udtalte Princip om Ti-Timers Arbeidstid, var forkastet uden Afstemning. Allerede den 27de havde Lord Ashley erklæret, ikke at ville modsætte sig den forrige Bills Udstrygning, og i Mødet den 29de søgte Lorden at retfærdig gjøre sin Handlemaade ved at henlede Husets Opmærksomhed derpaa, at den forrige Factory-Bill var ved de stedfundne Forhandlinger og tildeels hverandre modstridende Afstemninger bragt i en yderst forvirret Tilstand saa at man løb Fare for ved en ny Afstemning at strande paa techniske Spidsfindigheder. Desaarsag holdt han det fordet Rigtigste ganske at opgive den forrige Bill, men erklærede tillige udtrykkeligt, at Partihensyn ingenlunde havde bevæget ham til denne Beslutning; han blev sit engang udtalte Princip tro, hvilket han stedse vilde forfegte, ubekymret om Ministeriet blev styrtet eller ei. Af Marquis Clanricardes og Marquis Lansdownes Yttringer i Overhusets Møde den 28de Marts, er man tilbøielig til at antage, at O'Connell og hans Medanklagede have til Hensigt at angribe den imod dem anvendte Fremgangsmaade ved at appellere til Overhuset som Appellationstribunal, deels paa Grund af Juryens lovstridige Sammensætning, deels paa Grund af alle catholske Medlemmers Udelukkelse af Juryen. Den Retsformel, de Anklagede ville afbenytte, kaldes writ of error, og gaaer ud paa intet mindre end Cassation af hele Forhandlingen. Exceptionen vil imidlertid først finde Sted, naar Straffedommen oplæses den 15de April.
Viborger Samler, 1844-04-09
Ogsaa Kongen af Belgien er den 2den April ankommen til Woolwich.
Viborger Samler, 1844-04-09
London, den 3die April. I Anledning af en af Lord John Russell udtalt Anke over Regjeringens Beslutning at reducere den britiske Krigsflaade i Middelhavet, erklærede Sir Rob. Peel, at Regjeringen fandt det tilraadeligt at samle en Øvelsesslaade af 8 Linieskibe i Canalen, hvilke ogsaa i fornødent Tilfælde kunde anvendes i Middelhavet. Jøvrigt fandt han sig ikke foranlediget til at angive de særegne Grunde, der foranledigede Regjeringen til at anvende Flaaden i andre Egne.
Viborger Samler, 1844-04-09
En engelsk Journal vil vide, at Opløsningen af Spørgsmaalet angaaende O'Connells Jndespærring forsinkes ved nogle Ultratoriers Beslutning at ville, naar Fængselstraf blev decreteret, andrage paa O'Connells og hans Søns Udelukkelse af Underhuset.
Viborger Samler, 1844-04-09
Frankerig. Paris, den 31te Marts. Kongen har afsendt en af sine Adjutanter til Prinds Albert, for at indbyde ham til et Besøg i Paris paa Tilbagereisen fra Tydskland til London.
Viborger Samler, 1844-04-09
Fra Algier meldes, at Expeditionscolonnen til den østlige Deel af Algerien ivrig organiseres under Marschal Bugeauds befaling, og at den snart skal sætte sig i Bevægelse.
Viborger Samler, 1844-04-09
J Aaret 1843 ere 14, 137 Personer førte paa Frankerigs Bekostning til Algerien; af dette store Antal ere 1462 Udlændere. J det Hele ere 24000 Jndivider udvandrede som Colonister til Algier.
Viborger Samler, 1844-04-09
J de Deputeredes Kammer har St. Priest motiveret sit Andragende om Nedsættelse i Brevportoen. "Fiscus", sagde Proponenten, vilde ved en Moderation i Portoen ikke komme tilkort, men vinde paa den ene Side hvad den tabte paa den anden. Man kaste sit Blik paa England: befandt denne Stat sig ikke vel ved Jndførelsen af Pen ny-Posten?" – Endskjøndt Finantsministeren af finantsielle Grunde bekæmpede Forslaget, besluttede Kammeret dog at tage Andragendet under Overveielse.
Viborger Samler, 1844-04-09
Journal des Debats indeholder en lang Artikel om det nye franske Toldsystem, der medtages haardt af den conservative Journal, der ligefrem erklærer, at hiint hverken er mere eller mindre end et meere udvidet Prohibitivsystem.
Viborger Samler, 1844-04-09
Jtalien. Den neapolitanske officielle Journal af 18de Marts stadfæster i det Væsentlige de bekjendte Tildragelser i Cosenza; kun kalder den Angriberne Røvere og Kieltringer" (ribaldi).
Viborger Samler, 1844-04-09
Kongeriget Grækenland. Man vil i den nye, af 107 Artikler bestaaende, græske Constitution, finde hvad Hovedbestemmelserne angaaer, stor Liighed med det franske Charte og de første Artikler i Code civil. J flere Bestemmelser er den græske Forfatning langt liberalere end hine. Saaledes bestemmes i den 10de Artikel, at enhver tør fuldkommen uhindret meddele sine Anskuelser hvad enten mundtlig, skriftlig, eller igjennem Pressen.
Viborger Samler, 1844-04-09
J den 33te Artikel forbydes det Kongen at uddeele Adels titler, eller anerkjende saadanne Titler, der af fremmede Souverainer tildeles græske Borgere. Folkerepræsentanterne vælges kun paa 3 Aar; de erholde, saalænge de bivaane Nationalforsamlingen, en maanedlig Godtgjørelse af 250 Drachmer. Senatsmedlemmerne vælges paa Livstid af Kongen; men kun de ere valgbare, der have gjort sig fortjente af Landet.
Viborger Samler, 1844-04-09
De nordamerikanske Fristater. New-York den 11te Marts. Paa Bomuldsmarkedet i denne Stad, hersker stor Bevægelse; en Speculant har falleret med 280,000 Dollars. Værdien af den i Staden magazinerede Bomuld anslaaes til 8 Mill. Dollars.
Viborger Samler, 1844-04-09
Jstedet for den paa Princeton" dræbte Statssecretair Upshur er den bekjendte Calhoun udnævnt til Statssecretair for det udenlandske Departement. Efter den haardt saarede Capt. Stocktons Forlangende skal en Undersøgelse indledes angaaende den ulykkelige Tildragelse paa Skibet Princeton".
Viborger Samler, 1844-04-09
Ostindien og China. En til Paris den 1ste April ankommen, og i Londonerjournalerne af 2den April meddeelt telegraphisk Depesche melder: "at den ostindiske Post af 1ste Marts kun føier til de allerede bekjendte Efterretninger fra Gwalior den Meddelelse, at den britiske Hær er vendt tilbage til det britiske Territorium, at Galior allerede har udredet den det paalagte Contribution, og at et Hielpe-Contingent er dannet under britiske Officierers Overbefaling. Efterretningerne fra China gaae til 12te Febr., og ere kun af commerciel Vigtighed."
Viborger Samler, 1844-04-09
Vestindien. Efter Beretninger fra New-York skal Efterretningen om en paa Øen Cuba udbrudt Slaveopstand stadfæste sig.
Viborger Samler, 1844-04-09
Sydamericanske Fristater. Man har fra Montevideo Efterretninger, der gaae indtil den 22de Jan. Det er lykkedes Tropperne fra Urucuay at bemægtige sig Staden Salto ved Floden Urucuay, General Urquiza, der hidtil holdt Rivira i Skak, har maattet trække sig tilbage. Præsident Rosas skal være bleven syg.
Viborger Samler, 1844-04-09
Jndenlandske Efterretninger.
Viborger Samler, 1844-04-09
Kjøbenhavn. Thorvaldsens Jordefærd var en Hylding, som Rang og Byrd bragte Geniet, og det var nok første Gang, at man har seet Danmarks Konge møde personlig ved en Undersaats Begravelse. Derfor kan man med Rette sige, at Danmark endnu aldrig har seet Mage til denne Jordefærd. Uagtet den Afdødes Fader var en paa Island, født simpel og fattig Skibsbilledhugger, der boede i den lille Gade Aabenraae, saa føres dog paa Thorvaldsens Stamtavle hans Herkomst tilbage til Kong Harald Hildetand. Hans Moder var en Præstedatter fra Jylland, Karen Grønlund.
Viborger Samler, 1844-04-09
Ved den af det kgl. Konstacademie i Mandags Aftes holdte extraordinaire Forsamling besluttede Academiet, i Overeensstemmelse med et af Thorvaldsen, kort før hans Død, yttret Ønske, at optage Oehlenschlager til Æresmedlem. Man venter snart at see Jndkaldelsespatentet for Stænderne og antager man det nu for temmelig vist, at de jydske Stænder iaar først ville blive sammenkaldte, men samtidigt med de holsteenske og ikke, som sædvanligt, med de slesvigske, der i saa Fald taar ville faae Discussionstid sammen med de Roeskildske, hvormed saaledes en ny og vist tildeels uventet Alternation vilde indtræde. (Ab. A.)¬
Viborger Samler, 1844-04-09
J Torsdags otte Dage vare i Upsalg de svenske Studenter forsamlede, som havde tegnet sig til Deeltagelse i den meget omtalte Kjøbenhavnsreise, og det blev da besluttet, i Betragtning af de stedfindende Forhold, at udsætte Reisen til næste Aar. Hovedaarsagen skal have været, at omtrent 90 skulle have udstrøget deres Navne af Listen, og de øvrige Tegnede, 104 i Tallet, meente, ikke at burde foretage Reisen førend der viste sig mere Enighed blandt Studenterne for et Foretagende, hvis Realisation - hedder det – hele Scandinavien vist har ventet med spændt Forventning. (Big. Td.)
Viborger Samler, 1844-04-09
Under 2den April d. A. er Volontair under Cancelliet, Cand. jur. W. L. Birch, beskikket til Prøveprocurator ved den Kgl. vestindiske Landsoverret og ved samtlige Underretter paa de danske vestindiske Øer.
Viborger Samler, 1844-04-09
Under 1ste De, har det danske Cancelli for Høiesteret indanket den imod Cand. C. Ploug og Fædrel." forhenv. Redacteur J. A. Hansen, anlagte Sag i Anledning af Førstnævntes i Calmar holdte Tale og dennes Optagelse i Bladet. Lands Over- samt Hof= og Stadsretten havde, som bekjendt, frifundet de Tiltalte. (Kbhp.)
Viborger Samler, 1844-04-09
Siden den 3die Marts har Capitain Tuxen til Uddeling blandt Hovedstadens meest trængende Familier erholdt indsendte Gaver til et Beløb af 460 Rbd., foruden en Deel Klædningsstykker; hermed havde han indtil den 27de Marts afhjulpet den haardeste Nød blandt 88 Familier. Tivolis Entrepreneur, Lieutenant G. Carstensen, er med Dampskibet ankommen hertil fra sin Udenlandsreise. (Big. Td.)
Viborger Samler, 1844-04-09
Paa det kongelige Theater er Jndstuderingen af Henrik Herz's Lystspil "Amanda paabegyndt.
Viborger Samler, 1844-04-09
Den 6te De, hed det i Kjøbenhavn: at Rasmus Jensens Dampbrænderi udenfor Roeskilde skulde være brændt. (Bl. Td.) brændt. (Bl. Td.)
Viborger Samler, 1844-04-09
Samtlige 6 Borgerrepræsentanter i Nysted have frasagt sig deres Bestilling paa Grund af Uenighed med Byfogeden, Cancellieraad Schwensen; de have derpaa indsendt Forhandlingsprotocollen til Stiftamtet og ledsaget den med en for Byfogeden meget nærgaaende Besværingsskrivelse. Loll. Falst. Av. mener, at der i dette Tilfælde kun er et Middel til at kalde en ordnet og heldbringende Samvirken i Communalbestyrelsen tilbage, nemlig det: at give Byfogeden en anden Virkekreds, og Nysted en anden Byfoged. Det kommer nu vel an paa hvad Stiftamtmanden, – som er Hr. v. Jessen - siger i denne Sag.
Viborger Samler, 1844-04-09
J Diesnisse Sogn ved Faaborg tildrog sig nylig følgende Begivenhed: J en Forsamling af Gaardmænd, hvor en Bestemmelse skulde tages om Leverance af Fourage, lod en Huusbond møde ved sin Avlskarl, der i hele Sognet var anseet som en ædruelig og skikkelig Karl. Hvorledes Hovedhensigten med denne Forsamling blev opfyldt, vides ikke; men vist er det, at den endtes med et Svirelag, i hvilket fornævnte Karl blev i den Grad beskjænket, at han aldeles tabte Bevidstheden og blev i denne Tilstand lagt langs i Bunden af en Vogn og, Kl. 10 om Aftenen, i flere Graders Kulde, kjørt til sit Hjem, en Fjerdingvei fra det Sted, hvor Forsamlingen holdtes. Da man kom til Gaarden og vilde læsse Svinet (som man kaldte ham) af Vognen, var Karlen død, og uagtet der strax blev anvendt Hjælp, saavel af Huusbonden som af den tilkaldte Læge, var han dog ikke at bringe tillive igjen. Beklageligt er det, at Sligt skulde kunne finde Sted i en Kreds af Sognets Gaardmænd og ved Siden af et vel organiseret Sogneforstanderskab. (Hp. Av.)J Hamborg kom i Begyndelsen af Marts en Familie ynkeligt af Dage. Familiefaderen, en ung, stærk og blomstrende Mand, gik tilsengs om Aftenen Kl. 12. Hans Familie bestod af en ung, smuk Kone og et Barn paa 2 Aar. Et andet Barn forventedes daglig. Om Morgenen Kl. 4 hørte en ovenover Familiens Sovekammer boende Mand, at Huusfaderen nedenunder, efter Sædvane, staaer op og tænder Jld i Kakkelovnen. Noget senere hører han fra samme Kant en ængstelig Stønnen, nu vækkede han sin Kone, som dog meente, at Konen nedenunder maatte være kommen i Barselseng; dog syntes man senere ogsaa at høre en mandelig Lyd, derpaa vorder Alt igjen stille, man falder derover i Søvn og forglemmer det Hørte. Klokken bliver 9 om Formiddagen, og da Døren endnu ikke aabner sig seender man Bud til Øvrigheden, som udenfra aabner et Vindue, og bliver her vaer, hvorledes Værelset er fuldt af Røg, at Manden, med den ene Fod i Beenklæderne, er falden stivnet tilbage paa Sengen, og at Konen, skjøndt endnu med Livstegn, ligeledes er stivnet. Alle Midler bleve nu anvendte for at gjenkalde Familien til Liv, men forgiæves. Ogsaa det Ufødte, som man ved chirurigske Jnstrumenter bragte til Verden, var og blev død, tilligemed den tvaarige Broder. (Dv.)
Viborger Samler, 1844-04-09
Rygtet vil vide, at der i Kiel grasserer en pestagtig, smitsom Sygdom; men i selve Kiel mærkes Jntet dertil, og naar man taler derom, smille Kielerne. Jmidlertid skal der dog nok ligge noget Sandt til Grund for dette Rygte; men den omtalte Smitsoet indskrænker sig til derværende Fødselstiftelse, hvor der i den senere Tid er forekommen hyppige, foruroligende Dødsfald. Der er nu truffen Foranstaltninger til at forlægge Patientinderne til andre Hospitaler, og efter Forlydende vil hele Bygningen blive ombygget inden den igjen tages i Brug.
Viborger Samler, 1844-04-09
Hr. Kammerraad Grooss - hæderligt bekjendt for det Offentlige ved sin Virksomhed for de i sidste Efteraar forulykkede Oxbye Beboeres Efterladte - forlod den 31te Marts sin hidtil havte Bopæl paa Blaavand, for at tiltræde sin nye Function som Toldinspecteur i Kjerteminde.
Viborger Samler, 1844-04-09
Under sit omtrent 10aarige Ophold paa Blaavand, har denne Mand, ved venskabelig, uegennyttig, tjenstagtig Færd, erhvervet sig hengivenhed og Agtelse hos mange af Omegnens Beboere. For at bevidne Hr. Kammerraaden deres Venskabs Følelser tilstillede endeel af disse ham den 26de Marts en Sølv Kaffekande med Jndskrivt: "Til Hr. Kammerraad C. Grooss, den ædle Medborger, den retsindige Embedmand - fra Beboerne paa det sydlige Jyllands Vestkyst, 1844, hvilken overleveredes hiin ved en Deputation og ledsagedes af nogle hjertelige Ord af Hr. Stænderdeputeret P. Jacobsen i Billum. (Jndsendt til Ribe Av.)
Viborger Samler, 1844-04-09
Fra Ribe hedder det af 29de Marts. J Torsdags stededes den den 19de de afdøde Herredsskriver for Gjør ding og Malt samt Skads Herreder, F. S. Muhle, til den sidste Hvile paa Nykirke Kirkegaard. Liget blev ledsaget af et ualmindeligt talrigt, uindbudet Følge og af Sognets Bønder baaret til Kirken, hvor Stedets Præst, Hr. Viberg, i en hjertelig Tale skildrede den Afdødes, saavel af hans Foresatte som af hans Embedsbrødre erkjendte fortræffelige Egenskaber som Embedmand og hans ædle, retskafne Karacteer, der gjorde ham saa agtet og elsket af hans Nærmeste, Jurisdictionens Beboere og Alle, som kom i Berøring med ham.
Viborger Samler, 1844-04-09
Proprietair A. Formann til Dronninglund, som virksomt har deeltaget i en af de tidligere Stænderforsamlinger, er af en heftig Sygdom ved Døden bleven bortrykket i den desværre tidlige Alder af 48 Aar. Endskjøndt et noget irritabelt Gemyt bragte hans Jver til en ikke ønskelig Yderlighed, fortjener dog den Jnteresse, han altid viste for offentlige Anliggenders Discussion og Fremme og hvormed han selv ofte heri deeltog, at nævnes med Paaskjønnelse. Navnlig var han vel en af de virksomste Aarsager til en forbedret Justitsordens Jndførelse i det Dronninglundske Herred, og selv de mange Ubehageligheder, hans Bestræbelser i denne Retning paaførte ham, svækkede dog ikke hans levende Jnteresse for at medvirke til det Offentliges Tarv. (Ab. Av.)
Viborger Samler, 1844-04-09
Fjorden ved Aalborg er nu ganske aaben og tør den øvrige Passage ned til Hals vist ogsaa snart ventes frigjort for Jis. - Tæt ved Byen har man i Løverdags Morges fundet et druknet Fruentimmer, der sandsynligviis er blevet Offer for ulykkelig Vaade. (S. Bl.) Thisted. Efter Reisendes Udsigende, skal der i Vendsyssel og i Hanherred være falden mere Snee end i Thy i Hjørring Bye ligger Sneen paa enkelte Steder 6 a 7 Alen høi, og hist og her i Hanherred har Tøveiret begyndt at virke i den Grad, at de laveste Steder sættes under Vand; den i en Dal dybtliggende Kollerup Præstegaard var forgangen Dag aldeles omringet af Vand, der endog trængte ind i Værelserne og stod 1 Alen høit, Med Længsel vente vore Søfarende, at Jisdækket paa Liimfjorden skal brække op, men endnu ligger Jsen, og skjøndt den seer svag ud, havde en Fodgænger endnu den 1ste April den Dristighed at vove sig ud derpaa og gaae over til Morsøe. (Thist. Av.)
Viborger Samler, 1844-04-09
Udnævnelser. Under 30te f. M. har Hs. Maj. allern, udnævnt Cancellist i det kongl. danske Cancellie H. P. K. Møller til Fuldmægtig i Collegiets 1ste Departement. - Under 6te April har Hs. M. allerne beskikket Toldfuldmægtig Exam. jur. T. Secher til Told og Consumtionskasserer i Nibe, mod at han stiller den befalede Sikkerhed for Oppebørslerne, samt Fuldmægtig under det kgl. Generaltoldkam og Commerce-Collegium J. H. Turværd til Told- og Consumtions-Overbetjent i Helsingøer.
Viborger Samler, 1844-04-09
Ledige Embeder. Brøndbyevester og Brøndbyester Sognekald i Sjælland, 350 Rd. Til den entlediget Sognepræst Svitzer svares, saalænge der ingen Enke er paa Kaldet, saameget i Pension af Embedet, som den ordinaire Enkepension ville udgjøre. - Tjustrup og Haldagerlille Sognekald i Sjælland, 240 Rd. Til den entledigede Sognepræst Stabell svares, saalænge der ingen Enke er paa Kaldet, saameget i Pension af Embedet, som den ordinaire Enkepension vilde udgjøre. (Begge opslaaede vacante den 30te Marts.) - Embedet som Oppebørselsbetjent paa Øen Sylt.
Viborger Samler, 1844-04-09
Handels= og Skibs=Efterretninger. London, den 2den April. J Handelen er det stille, Speculationsaanden er standset; Priserne ere trykkede. J Hvedehandelen er det flaut, og Priserne ere lavere. Hvedetolden 18 sk. Et Parti Byg fra Danmark solgtes til 21 S. 9. d. pr. Nr., Fragten inclusive.
Viborger Samler, 1844-04-09
Eiderstadter Wochbl. beretter, at man i Tønningen vil anskaffe et Jerndampskib, som skal gaae imellem Tönningen og Rendsborg. Dhrr. Salomon Heine og Jenisch i Hamborg saavelsom Donner i Altona skal have tilbudt at give Driftscapitalen.
Viborger Samler, 1844-04-09
Flensborger Havn er nu aaben, og Dampskibet Königin Carolina Amalia vilde den 7de April tiltræde sin første Kjøbenhavstour for iaar.
Viborger Samler, 1844-04-09
Som vi erfare, skal det nu være afgjort, at Kiøbenhavns Toldbodbom skal staae aaben hele Dagen, med Undtagelse af nogle Timer, baade for Dampskibe og Seilskibe (Bl. T.)
Viborger Samler, 1844-04-09
Kjøbenhavn, den 6te April. Vor Rhed er aaben fra Toldboden omtrent indtil Batteriet Trekroner, men derfra ligger en betydelig Jismasse paa begge Sider til Land. Dog lykkedes det igaar endeel Skibe at komme ind igjennem denne, hvoriblandt Dampskibet Christian 8de fra Kiel, ligesom ogsaa de fleste af de paa Rheden liggende seilfærdige Skibe afseilede, deriblandt Vestfarerne Johanne Maria, Schulz, og St. Andre, Mohrbutter, samt Stettiner Sydhavsfareren Borussia, Zieme, og Fyrskibene ved Anholts Knob- og i Drogden. (Hand. Tid.)
Viborger Samler, 1844-04-09
Lovgivning om Handelen. Sagen angaaende Toldremissionen for alle transatlantiske, africanske, ostindiske og chinesiske Producter, med Undtagelse af Rom og Arrak, som indføres directe fra de oversøiske Lande, er nu afgjort der den, at Godtgjørelsen baade af Told, Sportler og Laste penge bliver tilstaaet, naar Skibe ved Udgaaende fra danske Havne have bestuvet den halve Drægtighed med Varer uden Hensyn til om de ere indenlandske eller fremmede. - Den nye Anordning skal som et Forsøg være gjældende indtil Udgangen af Aaret 1848). (Bl. Tid.)
Viborger Samler, 1844-04-09
Aarhuus, den 5te April. Jfølge Breve fra Kjøbenhavn af Tirsdags Aften havde man nu der gjennembrudt Jsen og haabede, at Dampskibsfarten vilde kunne tage sin Begyndelse derfra næstk. Søndag den 7de De. (Ah. Av.)
Viborger Samler, 1844-04-09
Randers, den 6te April. Seiladsen her til Byen er nu igjen fuldkommen aaben. Jdag afgik den første Kjøbenhavnsfarer herfra, benyttende Damphuaseerbaaden "Martellos Bistand, og vil rimeligviis saaledes hurtigt og sikkert naae sit Bestemmelsested. (Rd. Av.)
Viborger Samler, 1844-04-09
Reisende med Færgefartøiet fra Aarhuus til Kallundb., den 4de April: Kammerjunker Staldmester v. Bardensleth, Pr. Lieuten. Kammerjunker v. Brock, Cand. juris Amtsfuldmægtig Lund, Strømpehandlerne Fielgad og Broberg, Jomfru L. Hertel, Grossererne Wulff og Bendix, Bataillonschirurg Grove, Kom. Walther og Heckscher, Proprietair Jørgensen, Forvalter Rasmussen, Skibsbygger Brink-Seidelin, Proprietair M. Larsen, Handelsreisende Henriques og Falck.
Viborger Samler, 1844-04-09
Med Dagvognen fra Viborg til Aarhuus, den 7de April: Cand. Lüttichau, Hr. Boye. Med Samme fra Aarhuus til Viborg, den 8de April: Hr. v. Jermiin, Jfr. Zald.
Viborger Samler, 1844-04-09
Døde. Kjøbenhavn: Cand. med. & chir. Paul Jensen, Hostrup, 32 Aar; forhenværende Værtshuusholder Niels Hansen Drexler, Opsigtsmand ved Brolægningsvæsenet Staubes Enke, 72 Aar; - Bregentved: Christiane Wilhelmine Hansen, f. Svensen. - Slagelse: Muurmester Peter Christian Picco, 32 Aar. - Maribo: Mad. Constance Bergenhammer, f. Monster, 36 Aar. - Brendekildegaard: Holger Christian Poulsen Fahnøe, 44 Aar. - Nyborg: Provstinde K. Crone, f. Rieffestahl, 80 Aar. - Kolding: Enkemad. C. K. Møller, f. Wissing. - Aarhuus: Maler Wilhelm Emil Bülow, 25 Aar. - Vonsbek, Haderslev Provsti: Sognepræsten Møller.
Viborger Samler, 1844-04-09
AVERTISSEMENTS. At Jndleveringstiden for Breve med Dagvognen til Randers hver Onsdag Formiddag fra Kl. 8 til 9, nu har taget sin Begyndelse; bekjendtgjøres herved. Viborg Postcontoir, den 9de April 1844. Hansen.
Viborger Samler, 1844-04-09
En Edminatus Juris, som er ovet i Forretninger, skriver en god og rask Haand, og er forsynet med gode Anbefalinger, kan til 1ste Mai förstkommende erholde Plads paa mit Contoir. Lemvig, den 31te Marts 1844. Gundelach. I dette denne Maade ere de de de Ma Da min Skole fortsættes fra 1ste Mai af, kunne, 2 nye Elever, a 9 Mk. maanedlig, strax eller til den 11 2 Tid optages i samme; desuden kunne 6 Pigebørn, a 24 1 Rbd. maanedlig, meddeles Underviisning 4 Timer, 1/4 den halve Dag samtidig med Drengene, dog uden at 1/2 2 komme i Berørelse med disse, hvilket jeg herved til 3/4 lader mig at bekjendtgjøre. Krogh. M. M. M. M. M. M. M. M. M. M. M. Ma 12 a 1600 Rbd. ønskes tillaans mod Sikkerhed, i Jordeiendomme paa Viborg Mark. Man behager herom at henvende sig til Fuldmægtig Thorgersen i Viborg.
Viborger Samler, 1844-04-09
Formedelst at jeg om 8 a 10 Dage erholder et Parti Sirtser i nyeste Mynstre, udsælger jeg fra i Dag af mod contant Betaling en Deel Sirtser til og under Indkjøbsprisen. M. N. Samson.
Viborger Samler, 1844-04-09
Et Partie Mode Baand, forskjellige Slags Silke-Kjoletøier, hvoriblandt et smukt Udvalg, af sorte Slører, Kraretørklæder m. m., er i Dag arriveret hos M. N. Samson. Viborg, den 9de April 1844. Gode Meieri-Oste samt Apetit-Oste kan atter bekommes til Nutidens billigste Priser hos Hallberg.
Viborger Samler, 1844-04-09
Onsdagen den 17de Dennes, om Morgenen Kl. 9, afholdes i Skovanlæggene paa Alheden Auction over et de tydeligt Qvantum Skoveffecter, tjenlige til Bielker, Spændetræer, Lægter, Humle- og Bønnestager, hvortil Lysthavende indbydes. Auctionen tager sin Begyndelse i Nærheden af Steen dalgaard. Steendalgaard, den 9de April 1844. Beng.